Desember | 2010 | Om te probeer verstaan
Posted on Desember 30, 2010 by Retha | Lewer kommentaar
‘n Toelatingseksamen, oor die onderwerp van common sense, te wees vir enige student wat maatskaplike werk wil gaan swot. En as sy nie daardie toelatingseksamen deurkom nie, moet sy nie tot daardie studierigting toegelaat te word nie.
Skrabbel Sewe: ‘n Breinspeletjie
Hierdie is ‘n breinspeletjie vir een persoon.
Om te begin: Gebruik ‘n Scrabble-stel*, trek letters tot jy 7 klinkers het. (Y tel as klinker hier, nie ‘n medeklinker nie.)Teen daardie tyd behoort jy al meer as 7 medeklinkers te hê. Indien jy dan minder as 7 medeklinkers het, trek verder tot jy 7 het. Maak nou jou letters tot 7 woorde:
Byvoorbeeld, my letters was F E I K O Y M T E G W E B N I teen die tyd wat ek my 7nde klinker trek. Gebruik dan al jou letters vir 7 kort woorde. Niks meer as 7 woorde nie, niks minder nie. (Met net 7 klinkers- of net 7 medeklinkers – sal jy nie meer as 7 woorde kan maak nie.) Ek bou toe byvoorbeeld WIT, OF, EG, IN, EK, EB, MY.
Trek dan nog ‘n letter, en verander woorde tot jy weer 7 woorde het en geen letters oor nie.
Byvoorbeeld, ek trek toe ‘n “A.” OF, EG, IN, EK, en MY het dieselfde gebly vir hierdie rondte, maar WIT en EB het verander na WAT en BIE.
Byvoorbeeld, ek trek toe ‘n “V.” 6 Woorde bly dieselde, maar IN word VIN. (Soms sal dit nodig wees om baie woorde te verander. Jy kan byvoorbeeld STOF, MYT, AANGEBIED, VET, WEKE, LOEI, en WAAI hê, en ‘n “P” trek. Dit word dan dalk STOFMYT, AANGEBIED, PAAI, VEL, WIE, WEK, en OT. )
Trek een letter op ‘n slag en bou tot jy weer 7 woorde het. Hou aan tot jy raad-op is en regtig nie meer tot by net 7 woorde kan kom nie. Tel hoeveel letters jy op daardie stadium het, want hoe meer letters jy het, hoe beter het jy gevaar. Die onbeskrewe blokkie tel vir watter letter jy wil, en kan later in die speletjie vir ‘n ander letter gebruik word.
Afrikaans is ‘n wonderlike taal hiervoor, weens die spelreëls. “Appelboom” is in Afrikaans een woord, terwyl dit in meeste tale twee woorde sal wees. Selfs “waatlemoenkonfytstukketentoonstelling”,”onderwyskollegesportgronde” is een woord in Afrikaans.
(Terloops, as jy weet hoe om die A op die foto uit te speel, vertel my ook…)
* As jy nie ‘n Scrabble stel het nie en die letters op aparte kartonkaartjies wil skryf, hier is hoeveel daar van elke letter is in Afrikaanse Scrabble: A9 B1 C0 D6 E16 F1 G4 H3 I8 J1 K3 L3 M2 N8 O6 P2 Q0 R6 S6 T6 U2 V2 W3 X0 Y2 Z0 Ongeskrewe2
Wow, as dit so is!
Volgens hierdie inskrywing het elke Israelietiese fees se datum ‘n parallel in die ontwikkeling van die ongebore baba. Pasga was byvoorbeeld op die 14de van die eerste maand, en ‘n vrou se eier verskyn op die 14de dag van haar siklus, ens.
Sulke ooreenkomste, as dit so is, móét beplan wees deur ons Skepper…
Eers vra ek jou om een ding te aanvaar wat jy dalk self beleef het, of heel waarskynlik al in die lewe van iemand na-aan jou gesien het: Talle mense getuig dat hulle van binne verander is, op maniere wat hulle nie hulself kan verander nie, toe hulle Jesus in hulle lewens ingenooi het.
As mense verander na so ‘n Jesus-innooi-gebed, (op maniere wat hulle nie hulself kan verander nie) kan mens aanneem dat iemand die gebed gehoor het, en die verandering begin bewerk het. Aangesien dit gebeur wanneer Jesus Christus ingenooi word, kan mens aanneem die hoorder is Jesus Christus.
Hoe is dit moontlik, want Jesus Christus is ‘n eerste eeuse karakter, en volgens ons ervaring van mense moet enige man wat destyds geleef het al byna 2000 jaar dood wees? Wel, dan is dit seker logies om aan te neem die Nuwe Testament is reg, dat Jesus lewe en vir ons intree. En as Jesus nog lewe, dan is lewe na die dood ‘n feit.
Tagged Apologetiek,hemel,lewe na die dood,logika
Die offer van Isak, die verband tussen geloof en rede, ens. : So ‘n paar skakels
Posted on Desember 11, 2010 by Retha | Lewer kommentaar
So gepraat van moreel problematiese Bybelgedeeltes (my vorige inskrywing), hoe kan mens die verhaal van Abraham wat sy seun gaan offer sien? Aan die laaste sin van die skakel weet ek nie eers of die skrywer die verhaal glo nie, maar hy verskaf waardevolle insig.
Hier is twee ander insigte oor die saak:
a) “Ek het dikwels gewonder hoe Abraham dit oor sy hart kon kry om sy eie seun te gaan offer. Toe my eie kinders groter word, tref dit my: Isak was ‘n tiener” – Ds. Alec Kriel (Grappie)
b) God het belowe dat daar uit Isak vir Abraham ‘n nageslag sal kom. God se vraag was dus óf: “Abraham, vertrou jy my om Isak uit die dood op te wek?” óf: “Abraham, vertrou jy my om te keer, dat hy nie sterf nie?”
En wat is die verband tussen geloof en rede? Is geloof anti-rede, soos party mense beweer? Humblesmith vertel hier meer van die verband.
Waarom moet gelowiges apologetiek gebruik? Humblesmith gee in “What is apologetics and why should we use it” redes uit die Bybel uit. Nog twee redes is Lukas 10:27 – Jy moet die Here jou God liefhê met jou hele … verstand …, en Joh. 8:32 – die waarheid sal julle vrymaak (ook die waarheid oor bv. die opstanding en die Skrif se akkuraatheid.)
Alle gelowe het hulle skeppingsverhale. Hier is een vir ongelowiges:
Tagged Abraham,Apologetiek,ateïsme,Bybel,Bybel akkuraat,Geloof,moeilike Bybelgedeeltes,offer,skepping
Tagged boeke,Bybel,doodslag in Bybel,Israel,jaloesie,moeilike Bybelgedeeltes,Moraliteit